<classify> IMEELEZWA kuwa nchi tajiri zinatumia nguvu zake kiuchumi na kiteknolojia kufanya biashara na mataifa mengine hususani yanayoendelea ili kukuza uchumi wa nchi zao.Hayo yalibainishwa na Profesa Alexander Balezin kutoka Urusi wakati wa mhadhara uliofanyika jana katika ukumbi wa Chuo Kikuu Huria cha Tanzania OUT na kuhudhuriwa na wanataaluma mbalimbali chuoni hapo.Akiwasilisha mada kuhusu maadhimisho ya miaka mia moja baada ya vita vya kwanza vya dunia alisema kuwa anaamini wataalamu waliopo hususani wanasiasa hawapendi kukaribisha vita katika sio nchi zao tu bali viashiria vya migogoro ya kitaifa na kimataifa inayoweza kupelekea vita nyingine ya dunia.Wanasiasa wengi duniani kwa sasa wanazitumia ili kuepusha uwezekano wa kutokea kwa vita ya dunia, alisema Profesa Balezin. Alisema nchi zenye nguvu duniani hazipo tayari kuingia kwenye migogoro itakayopelekea kutokea kwa vita vya wenyewe kwa wenyewe au vita ya tatu ya dunia kutokana na madhara yalitotokana na vita ya kwanza na ya pili za dunia.Mhadhiri Mwandamizi wa OUT katika masuala ya historia, Dk Reuben Neville alisema nchi nyingi tajiri kwa sasa zinawekeza mitaji yao katika uchumi zaidi kuliko kendeleza migogoro na kwamba zama za uhasama zinazoweza kuleta vita zimepitwa na wakati.Alisema uwepo wa mahakama ya kimaifa ya uhalifu ni kitu amabacho kimesaidia kwa kiasi kikubwa mataifa mbalimbali kuheshimu sheria hivyo kufanya masuala ya kiutawala kitaifa na kimataifa kuwa na mwelekeo mzuri.Mkuu wa Idara ya Historia, Falsafa na Masomo ya Ukutubi OUT, Lilian Isowe alisema ujio wa Profesa Alexander umetokana na maombi yaliyotolewa na kituo cha Utamadani cha Ubalozi wa Urusi nchini Tanzania ambapo OUT kilipata fursa ya kutembelewa na msomi huyo.  <topic>: KITAIFA 